Hafla hiyo huchangisha mamilioni ya dola kusaidia watoto wasio na uwezo na watu maskini

Walishiriki kwenye dhifa hiyo siku moja baada ya kushambuliana vikali kwenye mdahalo wa mwisho wa runinga.

Bi Clinton alicheka sana Bw Trump alipomtania kuhusu hotuba za kulipwa na pia uchunguzi wa FBI kuhusu tuhuma kwamba alitumia barua pepe ya kibinafsi kwa shughuli rasmi.

Lakini Bw Trump alizomewa alipofanya mzaha kwamba mpinzani huyo wake huwachukia Wakatoliki.

Dhifa hiyo ya Wakfu wa Ukumbusho wa Alfred E Smith mjini New York hufanyika kila baada ya miaka minne na kuwashirikisha wagombea urais.

Kuna desturi kwamba wagombea husimama na kutaniana, lakini mwana huu imeandaliwa wakati kumekuwa na uhasama mkubwa sana kwenye kampeni.

Jumatano jioni mjini Las Vegas wakati wa mdahalo wa mwisho, Bw Trump alimweleza mpinzani wake wa chama cha Democtaric kama "mwanamke mbaya", na wote na kila mmoja alikuwa anamkatiza mwenzake akiongea wakati wa mdahalo huo.

Mwishowe, walikataa kupatiana mikono kuagana.

Bw Trump amembandika "Crooked Hillary" (Hillary Mwovu) na ametishia kumteua mwendesha mashtaka maalum wa kumshtaki na kuhakikisha amefungwa jela iwapo atashinda.

Bi Clinton naye amesema mpinzani huyo wake wa chama cha Republican anaendesha "kampeni ya chuki na kuwagawanya watu" na kwamba hafai kuwa rais wa Marekani.

Lakini kwenye dhifa hiyo ya New York, walionekana kuweka kando tofauti zao kwa muda. Waliketi wakikaribiana sana, wakitenganishwa tu na KadinaliTimothy Dolan.

Walipoingia na kuketi, hawakusalimiana wala kuangaliana kwa macho. Lakini Bw Trump aliposimama kuhutubu, alimgusa begani kwa urafiki.

Alitania kwamba hadhira hiyo ya watu 1,500, ndio mkusanyiko mkubwa zaidi wa watu aliohutubia kufikia sasa.

Na akimshambulia Bi Clinton kwa uhusiano wake na matajiri wa Wall Sreet, akasema litakuwa jambo la ajabu sana kwa Bi Clinton kuwa na viongozi wengi hivyo wa mashirika na kampuni na awe hajalipwa.

Lakini aliposema mpinzani wake ni mfisadi kiasi kwamba alitupwa kutoka tume ya Watergate, alizomewa.

Na alizomewa tena... \n\nNipe kichwa kizuri cha makala hapo juu.
Clinton na Trump wataniana kwenye dhifa New York